เตรียมจัดงานโชว์ผลิตภัณฑ์เทรนด์รักษ์โลก กระตุ้นการส่งออกไทย
นายภูสิต รัตนกุล เสรีเริงฤทธิ์ อธิบดีกรมส่งเสริมการค้าระหว่างประเทศ กระทรวงพาณิชย์ เปิดเผยว่า กรมส่งเสริมการค้าระหว่างประเทศ เตรียมจัดงานแสดงสินค้า The March? by STYLE Bangkok 2022 เป็นการโชว์ผลิตภัณฑ์แนวรักษ์โลก เพื่อกระตุ้นและขับเคลื่อนการส่งออกทั้งในและต่างประเทศ รวมไปถึงเป็นการช่วยเหลือสนับสนุนผู้ประกอบการไทยในการประชาสัมพันธ์สินค้าและขยายช่องทางการตลาดในสถานการณ์การแพร่ระบาดโควิด-19 ซึ่งภายในงานได้รวบรวมสินค้า BCG เน้นการใช้ทรัพยากรอย่างคุ้มค่า ด้านนวัตกรรมใหม่ๆ หรือผลิตภัณฑ์ที่สามารถนำกลับมาใช้ใหม่ โดยมีกระบวนการผลิตที่เกิดของเสียน้อยที่สุด ซึ่งคาดการณ์ว่าจะมีมูลค่าการค้าและยอดสั่งซื้อประมาณ 70 ล้านบาท นอกจากนี้ เป็นการเปิดโอกาสให้ผู้ส่งออก ได้สร้างเครือข่ายพันธมิตรทางธุรกิจและเจรจาการค้ากับนักธุรกิจ ผู้นำเข้าผู้จัดจำหน่ายจากต่างประเทศและในประเทศ สามารถเลือกชมและสั่งซื้อผ่านช่องทางออนไลน์ ขณะเดียวกันเป็นการเปิดโอกาสให้ประชาชนได้เลือกซื้อสินค้าไลฟ์สไตล์และแฟชั่นจากผู้ส่งออกไทย ซึ่งสอดคล้องกับความต้องการของผู้บริโภคในยุค New Normal สำหรับผู้ที่สนใจงาน The March? by STYLE Bangkok 2022 จะจัดขึ้นระหว่างวันที่18-22 พฤษภาคม 2565 ที่ ห้างสรรพสินค้า Central World หรือติดตามข้อมูลเพิ่มเติมได้ที่www.stylebangkokfair.com